
	Lietuvos eksportuotojams aktuali informacija


	2026 06 29
	Norvegijos statybų sektorius pastaruoju metu išgyvena ryškų nuosmukį – tai patvirtina ir kelių metų tendencijos, kai įmonės vis dažniau susiduria su užsakymų trūkumu, krentančiomis maržomis ir augančiomis sąnaudomis. Bendra sektoriaus situacija yra panaši visoje Norvegijoje. Norwegian Association of Machine Contractors (Norvegijos mašinų rangovų asociacija) pabrėžia, kad statybų ir rangos sektorius Norvegijoje šiuo metu susiduria su labai sudėtinga situacija. Pasak asociacijos, rinkoje vyrauja dideli skirtumai tarp įmonių, tačiau dauguma jų patiria sunkumų išlikti. Beveik visoje šalyje trūksta pakankamo užsakymų kiekio, todėl įmonės sunkiai užtikrina stabilų darbų srautą. Pagrindinės priežastys – aukštos palūkanos, išaugusios statybinių medžiagų ir darbo sąnaudos bei ženkliai sumažėjusi naujų projektų paklausa. Tuo pačiu, didžiausios įmonės turi kiek geresnes sąlygas, nes jos dažniau gauna stambius viešuosius užsakymus, ypač iš Norvegijos kelių administracijos, tačiau tai nepanaikina bendro sektoriaus nuosmukio. Dėl to statybų sektorius šiuo metu apibūdinamas kaip itin įtemptas, su ribotomis augimo perspektyvomis artimiausiu laikotarpiu.
	Contractor bankrupt after 26 years: – Total failure in the market – E24
	

	2026 06 19
	Vyriausybė supaprastina energiją taupančių priemonių įgyvendinimą, atsisakydama statybos leidimo reikalavimo saulės energijos sistemoms ir individualių namų šiltinimui. Nuo 2026 m. liepos 1 d. šiuos darbus bus galima atlikti greičiau ir pigiau, nes nereikės teikti paraiškų savivaldybėms ir mokėti administracinių mokesčių. Tikimasi, kad tai paskatins daugiau žmonių investuoti į energinį efektyvumą ir leis didesnę „Enova“ paramos dalį skirti pačioms priemonėms. Taip pat supaprastinamas elektromobilių įkrovimo stotelių įrengimas – iki 50 m² dydžio stotelėms nebereikės leidimo, net ir neužstatytose teritorijose, jei jos skirtos transporto infrastruktūrai.
	Implementation of energy measures becomes easier and faster - regjeringen.no

	


	Lietuvos verslo plėtrai aktuali informacija

	2026 06 24
	Sudaryta laikinoji Norvegijos mokesčių komisija parengė pasiūlymus mokesčių reformai:
-  Pajamų mokestis: siūloma jį sumažinti daugiau nei 20 mlrd. NOK. Taip pat mažinti socialinio draudimo įmokas 0,5 procentinio punktos ir didinti neapmokestinamą pajamų dalį 10 000 NOK. Vidutiniškai tai reikštų apie 4 400 NOK mažesnius mokesčius per metus vienam asmeniui.
-  Turto mokestis: siūlomas mažesnis tarifas tarp  0,25–0,75 %, bet kartu būtų panaikintos lengvatos tam tikram turtui (pvz., akcijoms, nekilnojamam turtui). Taip pat didinamos neapmokestinamos ribos pagrindiniam būstui iki 7 mln. NOK.
-  PVM: siūloma supaprastinti sistemą ir  dvi mažiausias PVM normas sujungti į vieną. Dabartinis 12 % tarifas transportui, apgyvendinimui būtų padidintas iki 15 %.
- Atostogų būstai (sodybos): siūloma panaikinti dabartinę lengvatą ir apmokestinti pelną iš jų pardavimo. 
-  Išvykimo mokestis (exit tax): Tai mokestis žmonėms, kurie išvyksta iš Norvegijos ir turi akcijų prieaugį. Siūloma mažinti apmokestinamą dalį nuo 70 % iki 37,84 %.
Pasiūlymai bus svarstomi viešose konsultacijose, o vėliau vyriausybė pateiks oficialų siūlymą parlamentui.
	Proposes reductions in exit tax – E24
	

	2026 06 23
	Norvegijos Vyriausybė pristatė naują strategiją 2026–2029 m. laikotarpiui, skirtą supaprastinti verslo kasdienybę ir sumažinti biurokratinę naštą. Pagrindinis tikslas – kad įmonės daugiau laiko skirtų gamybai, vertės kūrimui ir darbo vietų plėtrai, o ne ataskaitoms bei administraciniams reikalavimams. Vyriausybė sieks mažinti nereikalingą atskaitomybę, dokumentaciją ir užtikrinti, kad duomenų teikimas institucijoms būtų paprastesnis, labiau skaitmenizuotas ir automatizuotas. Svarbi kryptis – „vieno langelio“ principo stiprinimas, kad įmonėms nereikėtų tų pačių duomenų teikti kelioms institucijoms. Taip pat numatoma gerinti duomenų dalijimąsi tarp valstybinių institucijų ir skatinti automatizuotą informacijos apdorojimą. Norvegijos mažų ir vidutinių įmonių atstovai palankiai vertina naują Apklausos rodo, kad dauguma įmonių jaučia didėjančią administracinę naštą, o dalis jų vis dar priverstos teikti tuos pačius duomenis kelioms institucijoms. Dėl to verslo atstovai tikisi, kad strategija bus įgyvendinta taip, jog būtų aiškiai matomas pokytis – mažiau formų, mažiau dubliavimo ir greitesnis administracinių sprendimų priėmimas.
	The Government presents a new strategy for a simpler everyday life for the business sector - regjeringen.no

Now the simplification must be felt in everyday life
	

	2026 06 09
	2026 m. birželio didžiausios darbdavių konfederacijos NHO narių apklausa rodo, kad verslo lūkesčiai toliau silpnėja ir pasiekė žemiausią lygį per daugiau nei dvejus metus. 28 % įmonių tikisi situacijos pablogėjimo per artimiausius šešis mėnesius, o tik 11 % – pagerėjimo (palyginti su 14 % gegužę).
Lūkesčiai blogėja plačiai – visose apskrityse ir beveik visose verslo asociacijose, o dviejose iš trijų asociacijų situacija per mėnesį dar pablogėjo. Kaip pagrindiniai neapibrėžtumo veiksniai įvardijami besitęsiantis konfliktas Artimuosiuose Rytuose ir didėjantis jo poveikis verslui. Dabartinės situacijos vertinimas taip pat šiek tiek suprastėjo: 19 % įmonių situaciją vertina kaip gerą, o 26 % – kaip blogą (gegužę atitinkamai 20 % ir 25 %). Be to, birželio apklausa yra pirmoji po palūkanų normos padidinimo, kuris, nors ir nedaug keičia ateities palūkanų trajektoriją, vis tiek neigiamai veikia verslo lūkesčius.
	NHO's member survey: Further weakening of the outlook in June
	

	Bendradarbiavimui MTEPI  srityse aktuali informacija

	2026 06 09
	Įsteigtas Šiaurės–Baltijos taikomųjų tyrimų aljansas RTO4DEF, kuriame dalyvauja Norvegija, Suomija, Švedija, Danija ir Estija. RTO4DEF – ne valstybių, o taikomųjų tyrimų ir technologijų organizacijų (RTO) tinklas. Steigėjos – Norvegijos SINTEF, Švedijos RISE, Suomijos VTT, Danijos technologijų institutas ir Estiją atstovaujantys Estijos taikomųjų tyrimų centras bei metrologijos institutas „Metrosert". Iš Baltijos šalių dalyvauja tik Estija. 
Aljanso tikslas – kurti bendrą technologinę įžvalgą ir visuotinės gynybos („Total Defence") bei atsparumo veiksmų planus (roadmaps), mobilizuoti dvejopo naudojimo tyrimus, tiekimo grandinių atsparumą, spartinti technologijų plėtrą. SINTEF pristatyme nurodoma, kad RTO4DEF teiks koordinuotą ekspertinę paramą kritinėms technologijoms, standartams, tiekimo saugumui, inovacijų spartinimui per visą technologinės brandos spektrą. Alijansas sutelks daugiau nei 10 000 mokslininkų ir inžinierių bei šimtus bandymų laboratorijų 

	Nordic-Baltic RTO's form alliance to accelerate Europe’s total defence and resilience - SINTEF
	

	2026 06 22
	Oficialiai pradėtas projektas „Nordic Quantum Pathways and Coordination“ bei pasirašytas „Nordic Quantum Alliance“ bendradarbiavimo memorandumas (MoU). Projektą įgyvendina partneriai iš Norvegijos, Švedijos, Suomijos ir Danijos (Norsk Kvanteklynge, InstituteQ, Danish Quantum Community ir Quantum Sweden Innovation Platform). Veikla organizuojama pagal keturias pagrindines darbo kryptis:
•	Žinių sklaida ir bendruomenės stiprinimas – seminarų, dirbtuvių ir komunikacijos veiklų organizavimas, siekiant didinti kvantinių technologijų matomumą ir skatinti bendradarbiavimą tarp mokslo ir pramonės.
•	Pramonės ir inovacijų ekosistemos plėtra – kvantinių technologijų startuolių, investuotojų ir verslo partnerių tinklų stiprinimas, siekiant spartesnio technologijų komercializavimo.
•	Bendradarbiavimas su mokslinių tyrimų institutais ir infrastruktūros vystymas – bendrų iniciatyvų ir kompetencijų centrų kūrimas, siekiant stiprinti regiono konkurencingumą tarptautiniu mastu.
•	Koordinavimas ir ilgalaikio bendradarbiavimo modelio kūrimas – projekto valdymas, bendros Šiaurės šalių kvantinių technologijų tapatybės formavimas bei pagrindo platesniam regioniniam bendradarbiavimui parengimas.
Memorandume numatyta ir „Nordic–Baltic“ plėtra, skirta stiprinti dialogą bei kurti bendradarbiavimo galimybes su Islandija ir Baltijos valstybėmis.
	Nordic Quantum Alliance launched in Oslo | Nordic Innovation
	

	Lietuvos turizmo sektoriui aktuali informacija

	2026 06 16
	Norvegijos oro linijų bendrovė „Norwegian“ planuoja įsigyti turizmo grupę „Nordic Leisure Travel Group“ už beveik 8 mlrd. Švedijos kronų. Po sandorio bendrovė plės veiklą – be skrydžių siūlys kelionių paketus ir valdys viešbučius. NLTG yra viena didesnių turizmo grupių Šiaurės šalyse, valdanti tokius prekės ženklus kaip „Ving“, „Spies“ ir „Tjäreborg“, taip pat turinti 26 viešbučius bei nuosavą oro linijų bendrovę „Sunclass Airlines“. „Norwegian“ vadovas Geiras Karlsenas gina sandorį ir vadina jį svarbiu etapu Šiaurės šalių turizmo plėtroje. Jis pabrėžia, kad bendrovė ir toliau išlaikys savo pagrindinę veiklą – skrydžius, tačiau kartu pasiūlys klientams platesnį paslaugų paketą. Anot jo, tokia strategija nėra išskirtinė – daugelis kitų oro linijų, tokių kaip SAS, „Ryanair“ ar „easyJet“, jau aktyviai plėtoja kelionių paketų segmentą, kuris kai kuriais atvejais sudaro reikšmingą dalį jų pelno. Sandoriui dar reikės kelių patvirtinimų: jis turės būti patvirtintas akcininkų visuotiniame susirinkime, kuris planuojamas apie liepos 8 d., o taip pat – konkurencijos priežiūros institucijų, įskaitant Europos Komisiją. Sandorio užbaigimas planuojamas antroje metų pusėje.
	Norwegian acquires Petter Stordalen's Nordic Leisure Travel Group – E24
	

	Lietuvos ekonominiam saugumui aktuali informacija 

	2026 06 03
	Norvegijos Policijos saugumo tarnyba (PST) įspėja, kad energetikos sektorius tampa vis patrauklesniu taikiniu užsienio valstybėms. Ypatingas dėmesys skiriamas Rusijai, kuri, PST vertinimu, aktyviai renka informaciją apie Norvegijos kritinę infrastruktūrą – tiek fizinę, tiek skaitmeninę. Surinkti duomenys gali būti panaudoti sabotažui ar įtakos operacijoms, o ilgainiui – ir karinio konflikto atveju. Norvegijos, kaip didžiausios dujų eksportuotojos Europoje, infrastruktūra yra strategiškai svarbi. Taip pat pabrėžiama Kinijos keliama grėsmė – ši šalis siekia gauti prieigą prie jautrių technologijų per verslą ir mokslinius bendradarbiavimus, įskaitant energetikos sektorių. PST įspėja, kad sėkminga ataka prieš elektros gamybą ar paskirstymą galėtų sukelti didelius sutrikimus ekonomikoje, paveikti visuomenės saugumą ir pasitikėjimą valdžia. Tarnyba ragina glaudžiau bendradarbiauti su energetikos įmonėmis ir pranešti apie įtartinus ar neįprastus incidentus.  
	PST warns: The power industry is an attractive target
	

	Bendra ekonominė informacija

	2026 06 17
	Norvegijos žiniasklaida aptarinėja OECD naujausią Norvegijos ekonomikos apžvalgą, kurioje perspėjama dėl per didelio viešųjų išlaidų didinimo. OECD teigia, kad Norvegija ateityje turėtų vengti tolesnės fiskalinės ekspansijos ir atsargiau naudoti naftos pajamas, nes tai gali apsunkinti pinigų politikos įgyvendinimą. Pabrėžiama, kad nors Norvegijos centrinis bankas Norges Bank jau pakėlė palūkanų normą iki 4,25 %, fiskalinė politika vis dar išlieka skatinanti ir gali prisidėti prie infliacinio spaudimo. Apžvalgoje prognozuojama nuosaiki Norvegijos žemyninės ekonomikos augimo raida – apie 1,7 % šiemet ir 1,5 % kitais metais, kartu pažymint, kad infliacija išlieka aukštesnė nei tikslas (apie 3 % šiemet, mažėjant vėliau).
	OECD warns against increased Norwegian spending – E24
	

	2026 06 16
	2025 m. Norvegijos valstybės valdomų listinguojamų įmonių portfelis pasiekė 10,3 % grąžą, daugiau nei dvigubai viršydamas ankstesnių metų rezultatą (4,9 %). Nepaisant to, bendro valstybės valdomo turto vertė šiek tiek sumažėjo iki 1 296 mlrd. NOK, daugiausia dėl sumažėjusios „Equinor“ akcijų vertės, susijusios su žemesnėmis naftos kainomis. Valstybė per metus gavo apie 75,6 mlrd. NOK dividendų ir dar 44,5 mlrd. NOK iš akcijų supirkimo programų, iš viso – daugiau nei 120 mlrd. NOK. Valstybės portfelyje 2025 m. buvo 68 įmonės, kuriose dirbo apie 333 000 darbuotojų. Ataskaita pabrėžia, kad valstybės įmonės ne tik kuria finansinę grąžą, bet ir reikšmingą socialinę bei ekonominę vertę visuomenei. 
	The state's ownership report for 2025: Significant values to the community - regjeringen.no
	

	2026 06 18
	Norvegijos centrinis bankas nusprendė palikti 4,25% palūkanų normą nepakeistą, tačiau teigia, kad artimiausiuose posėdžiuose gali prireikti ją dar padidinti. Bankas pažymi, kad infliacija jau kelerius metus išlieka virš tikslinio lygio. Kitas sprendimas dėl palūkanų normos bus priimtas rugpjūtį.
	Norges Bank keeps interest rate unchanged – E24
	

	2026 06 25
	Norvegijos nedarbo lygis, remiantis Norvegijos statistikos tarnybos Statistics Norway Darbo jėgos tyrimu (AKU), gegužę nepakito ir sudarė 4,7 %. AKU metodika yra artimesnė ES nedarbo skaičiavimo būdui ir apima visus asmenis, esančius už pilno užimtumo ribų, įskaitant dirbančius ne visą darbo laiką bei darbo ieškančius asmenis. Gegužę sukurta kiek mažiau nei 1 600 naujų darbo vietų, o tai sudaro 0,1 % augimą. „Iki 2026 m. pradžios kelerius metus buvo nuoseklus užimtumo augimas. Pastaraisiais mėnesiais užimtumo rodikliai tapo stabilesni, ir dabar atrodo, kad darbo vietų augimas beveik sustojo“, – teigia Tonje Køber, SSB skyriaus vadovė.
	VG p16
	



Pradiniai valiutų keitimo kursai €1= 11.350NOK

